CELEX: 31998D0601
Language: mt
Date: 1998-10-13 00:00:00
Title: Id-Deċiżjoni tal-Kummissjoni tat-13 ta' Ottubru 1998 dwar il-proċedura għall-attestazzjoni tal-konformità ta' prodotti għall-bini permezz ta' l-Artikolu 20(2) tad-Direttiva tal-Kunsill 89/106/KEE fir-rigward tal-prodotti għall-bini tat-toroq (innotifikata taħt id-dokument numru K (1998) 2925) (Test b'rilevanza għaż-ŻEE)

Avviż Legali Importanti

|

31998D0601

Official Journal L 287 , 24/10/1998 P. 0041 - 0044

		Id-Deċiżjoni tal-Kummissjonitat-13 ta' Ottubru 1998dwar il-proċedura għall-attestazzjoni tal-konformità ta' prodotti għall-bini permezz ta' l-Artikolu 20(2) tad-Direttiva tal-Kunsill 89/106/KEE fir-rigward tal-prodotti għall-bini tat-toroq(innotifikata taħt id-dokument numru K (1998) 2925)(Test b'rilevanza għaż-ŻEE)(98/601/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE ta' l-21 ta' Diċembru 1988 dwar l-approssimazzjoni tal-liġijiet, tar-regolamenti u tad-disposizzjonijiet amministrattivi ta' l-Istati Membri li jirrigwardaw il-prodotti għall-kostruzzjoni [1], kif emendata bid-Direttiva 93/68/KEE [2], u b'mod partikolari l-Artikolu 13(4) tagħha,Billi l-Kummissjoni hija mitluba li tagħżel, bejn iż-żewġ proċeduri skond l-Artikolu 13(3) tad-Direttiva 89/106/KEE għall-attestazzjoni tal-konformità ta' prodott, "l-inqas proċedura diffiċli possibbli konsistenti mas-sigurta"; billi dan iffisser li huwa meħtieġ li jiġi deċiż jekk, għal xi prodott partikolari jew familja ta' prodotti, l-eżistenza tas-sistema ta' kontroll tal-produzzjoni tal-fabbrika taħt ir-responsabbiltà tal-fabbrikant hiex kondizzjoni meħtieġa u suffiċjenti għall-attestazzjoni tal-konformità, jew jekk, għal raġunijiet irrelatati mal-konformità mal-kriterji msemmija fl-Artikolu 13(4), l-intervent ta' korp approvat tal-attestazzjoni hu għalhekk meħtieġ;Billi l-Artikolu 13(4) jitlob li l-proċedura b'dan il-mod iddeterminata għandha tiġi murija fil-preskritti u fil-karatteristiċi tekniċi; billi, għalhekk, tinħass ix-xewqa li jiġi definit il-kunċett ta' prodotti jew familja ta' prodotti kif użat fil-preskritti u fil-karatteristiċi tekniċi;Billi iż-żewġ proċeduri li hemm disposizzjoni dwarhom fl-Artikolu 13(3) huma deskritti fid-dettal fl-Anness III tad-Direttiva 89/106/KEE; billi għalhekk huwa meħtieġ li jiġu speċifikati sewwa l-metodi li bihom iż-żewg proċeduri jridu jitwettqu, b'referenza għall-Anness III, għal kull prodott jew familja ta' prodotti, peress li l-Anness III jagħti preferenza lil ċerti sistemi;Billi l-proċedura riferita fil-punt (a) ta' l-Artikolu 13(3) tikkorrispondi mas-sistemi elenkati fl-ewwel possibiltà, mingħajr sorveljanza kontinwa, u t-tieni u tielet possibiltajiet tal-punt (ii) tas-Sezzjoni 2 ta' l-Anness III, u l-proċedura riferita fil-punt (b) ta' l-Artikolu 13(3) tikkorrispondi mas-sistemi elenkati fil-punt (i) tas-Sezzjoni 2 ta' l-Anness III, u fl-ewwel possibiltà, b'sorveljanza kontinwa, tal-punt (ii) tas-Sezzjoni 2 ta' l-Anness III;Billi l-miżuri li hemm disposizzjoni dwarhom f'din id-Deċizjoni huma skond l-opinjoni tal-Kumitat Permanenti għall-Bini,ADOTTAT DIN ID-DEĊIZJONI:Artikolu 1Il-prodotti u l-familji ta' prodotti elenkati fl-Anness I għandhom ikollhom il-konformità tagħhom attestata bi proċedura li biha l-fabbrikant għandu taħt ir-responsabbiltà unika tiegħu sistema ta' kontroll tal-produzzjoni tal-fabbrika li tassigura li l-prodott huwa konformi mal-karatteristiċi tekniċi relevanti.Artikolu 2Il-prodotti elenkati fl-Anness II għandhom ikollhom il-konformità tagħhom attestata bi proċedura li permezz tagħha, b'żieda mis-sistema ta' kontroll tal-produzzjoni tal-fabbrika mwettqa mill-fabbrikant, korp approvat tal-attestazzjoni ikun involut fil-valutazzjoni u s-sorveljanza tal-kontroll tal-produzzjoni jew tal-prodott inniffsu.Artikolu 3Il-proċedura għall-attestazzjoni tal-konformità kif stabbilità fl-Anness III għandha tkun indikata fil-preskritti għal livelli armonizzati.Artikolu 4Din id-Deċizjoni hija indirizzata lill-Istati Membri.Magħmula fi Brussel, fit-13 ta' Ottubru 1998.Għall-KummissjoniMartin BangemannMembru tal-Kummissjoni[1] ĠU L 40, tal-11.2.1989, p. 12.[2] ĠU L 220, tat-30.8.1993, p. 1.--------------------------------------------------ANNESS IProdotti anċillari (e.g. minċotti, mili tal-ġonot, siġillanti tal-ġonot)Għall-użu fit-toroq tal-konkrit--------------------------------------------------ANNESS IIQatran, (e.g. qatran pur, qatran polimerizzat immodifikat, qatran maħlul, qatran maħlul polimerizzat immodifikat, qatran ridott, l-emulsjoni tal-qatran, l-emulsjoni tal-qatran maħlul, l-emulsjoni tal-qatran polmerizzat immodifikat, l-emulsjoni tal-qatran polmerizzat maħlul immodifikat, asfalt/qatran fi stat naturali)Għall-użu fil-kostruzzjoni tat-toroq u trattament ta' l-uċuħ tat-toroqTaħlitit tal-qatran (e.g. konkrit ta' l-asfalt inkluż asfalt artab ħafna u tat-tip użat għal saffi irqaq ħafna, asfalt porus, gomma ta' l-asfalt (Gussasphalt), gomma ġeblija ta' l-asfalt, asfalt sħun għall-irrumblar)Għall-użu fil-kostruzzjoni tat-toroq u trattament ta' l-uċuħ tat-toroqTrattament tal-wiċċ tat-toroq (e.g. taħlita għall-wiċċ tat-triq, mili irqieq tal-wiċċ tat-triq, kisi tas-saff ta' fuq)Għall-użu fit-trattament ta' l-uċuħ tat-toroqProdotti u settijiet tal-protezzjoni mill-ilma għall-pontijiet (e.g. gomma ta' l-asfalt, membrani prefabbrikati, folji bituminużi imħejjija, raża/polyurethane)Għall-użu fil-pontijiet--------------------------------------------------ANNESS IIINota:Għal prodotti li għandhom aktar minn użu intiż wieħed speċifikat fil-familji li ġejjin, id-doveri għall-korp approvat, li joriġinaw mis-sistemi relevanti tal-attestazzjoni tal-konformità, huma kumulattivi.FAMILJA TA' PRODOTTIPRODOTTI GĦALL-BINI TAT-TOROQ (1/2)1. Sistemi tal-attestazzjoni ta' konformitàGħall-prodott(i) u l-użu(i) intiżi elenkati hawn taħt, huma mitluba jispeċifikaw is-sistema(i) li ġejjin tal-attestazzjoni tal-konformità fil-livell(i) armonizzat relevanti:Sistema 4: Ara CPD l-Anness III(2)(ii), it-tielet possibiltà.Sistema 2+:Ara CPD l-Anness III(2)(ii), l-ewwel possibiltà, inkluża attestazzjoni tal-kontroll tal-produzzjoni tal-fabbrika minn korp approvat fuq il-bażi ta' l-ispezzjoni inizjali tal-fabbrika u tal-kontroll tal-produzzjoni tal-fabbrika kif ukoll tal-valutazzjoni tas-sorveljanza kontinwa u l-approvazzjoni tal-kontroll tal-produzzjoni tal-fabbrika.Prodotti | Użu maħsub | Livell(i) jew Klassi(jiet) | Attestazzjoni tas-sistema |tal-konformità | QatranGħall-bini u kisi tal-wiċċ tat-toroq | — | 2+ |Taħlitit ta' Qatran | Għall-bini u kisi tal-wiċċ tat-toroq | — | 2+ |Kisi tal-wiċċ tat-toroq | Għall-kisi tal-wiċċ tat-toroq | — | 2+ |Prodotti u settijiet għall-protezzjoni tal-pontijiet mill-ilma | Għall-pontijiet | — | 2+ |Prodotti anċillari | Għal toroq tal-konkrit | — | 4 |L-ispeċifikazzjoni għas-sistema għandha tkun b'tali mod li tkun tista’ tiġi mplementata wkoll anki meta l-imġieba ma jkunx hemm ħtieġa li tiġi ddeterminata għal xi karatteristika partikolari, għaliex ta' l-anqas Stat Membru wieħed m'għandu l-ebda ħtieġa legali għall-karatteristika bħal din (ara l-Artikolu 2(1) tad-Direttiva 89/106/KEE u, meta applikabbli, il-punt 1,2,3 tad-dokumenti interpretattivi). F'dawn il-każi il-verifika ta' karatteristika bħal din m'għandiex tkun mposta fuq il-fabbrikant jekk dan ma jkunx jixtieq jiddikjara l-imġieba tal-prodott f'dan ir-rigward.FAMILJA TA' PRODOTTIPRODOTTI GĦALL-BINI TAT-TOROQ (2/2)1. Sistemi tal-attestazzjoni tal-konformitàGħall-prodott(i) u l-użu(i) intiżi elenkati hawn taħt, il-huma mitluba jispeċifikaw is-sistema(i) li ġejjin tal-attestazzjoni tal-konformità fil-livell(i) armonizzat relevanti:Sistema 1: Ara CPD l-Anness III(2)(i), mingħajr testijiet ta' l-awditjar tal-kampjuniSistema 3: Ara CPD l-Anness III(2)(ii), it-tieni possibiltà.Sistema 4: Ara CPD l-Anness III(2)(ii), it-tielet possibiltà.Prodotti | Użu intiż | Livell(i) jew Klassi(jiet) (reazzjoni tan-nar) | Attestazzjonitas-sistema tal-konformità |Taħlitit ta' Qatran Kisi ta' l-uċuħ | Għall-użu soġġett għar-regolamenti tar-reazzjoni tan-nar | Afl, Bfl, Cfl Afl, Bfl, Cfl Afl, Dfl, Efl, Ffl | 1 3 4 |L-ispeċifikazzjoni għas-sistema għandha tkun b'tali mod li tista’ tiġi mplementata anki meta l-imġieba ma tkunx teħtieġ li tkun iddetterminata għal xi karatteristika partikolari, għaliex mill-inqas Stat Membru wieħed m'għandu l-ebda ħtieġa legali għal karatteristika bħal din (ara l-Artikolu 2(1) tad-Direttiva 89/106/KEE u, meta applikabbli, il-punt 1,2,3 tad-dokumenti interpretattivi). F'dawn il-każi il-verifika ta' karatteristika bħal din m'għandiex tiġi mposta fuq il-fabbrikant jekk dan ma jkunx jixtieqx jiddikjara l-imġieba tal-prodott f'dan ir-rigward.--------------------------------------------------